Číslo smlouvy objednavatele:

Číslo smlouvy zhotovitele: 048/11-S                                  
                                                                                                                                 Výtlačok číslo: 5
                                                                      	                                             Počet listov:5						

ZMLUVA O DIELO 
uzavretá podľa § 536 a nasled. Obchodného zákonníka 

Zmluvné strany

Objednávateľ :	Bratislavský samosprávny kraj
		Sabinovská ul. 16
		820 05 Bratislava
	
	Zastúpený:	Ing. Pavol Frešo
		predseda  BSK
	
	Vybavuje :	Ing. Róbert ANGYAL	tel.: 02/48264212
		fax: 02/48264392
	IČO:	36063606

	Bankové spojenie:	OTB Banka Slovensko a.s. Bratislava
	č.účtu: 8226047/5200

Zhotoviteľ :                             KPM CONSULT, a.s.
	Kounicova 688/26
	602 00 Brno

	Zapísaný v:	Obchodnom registri  KOS v Brně, oddiel B, vložka č.2098 
		z 3.10.1996		
	
	Zastúpený:	Ing. Petr Augusta			tel.: +420 541 242 270
	předseda představenstva

	IČO:	25312936

	IČ DPH:	CZ25312936 

	Bankové spojenie:	KB Brno-venkov
		Č.účtu 1127410247/0100
                                                  IBAN  CZ6301000000001127410247
                      	SWIFT CODE   KOMBCZPPXXX		

(ďalej len „zhotoviteľ“)

Článok I.
Preambula

      Objednávateľ na obstaranie predmetu tejto zmluvy  použil postup  verejného obstarávania elektronickú aukciu, podľa § 43 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov.

Článok II
Predmet zmluvy
		
1.	Predmetom tejo zmluvy je záväzok zhotoviteľa  vypracovať v súlade s požiadavkami objednávateľa zadaných v Súťažných podkladoch „územný generel dopravy – Bratislavský samosprávny kraj“ (ďalej len „dielo“), vo vlastnom mene a na vlastnú zodpovednosť podľa ustanovení tejto zmluvy.
2.	Zhotoviteľ sa zaväzuje zhotoviť dielo pre objednávateľa podľa podmienok dohodnutých v tejto zmluve riadne, včas a bez vád a nedorobkov a zhotovené dielo odovzdať objednávateľovi. Objednávateľ je oprávnený dielo neprevziať pre jeho nedostatky až do času ich odstránenia.
3.	Objednávateľ sa zaväzuje dielo zhotovené v súlade s touto zmluvou prevziať a zaplatiť za dielo dohodnutú cenu podľa podmienok dohodnutých v tejto zmluve.
4.	Vstupné podklady pre zhotovenie diela :
1.	Územný plán veľkého územného celku Bratislavského kraja v súhrnom znení zmien   a doplnkov  2000, 2002, 1/2003, 01/2005
2.	Územný plán regiónu – Bratislavský samosprávny kraj (Prieskumy a rozbory, Zadanie)
3.	Stratégia rozvoja bratislavského samosprávneho kraja máj 2003, www.bratislavskykraj.sk
4.	Program hospodárskeho a sociálneho rozvoja Bratislavského samosprávneho kraja na roky 2007-2013, apríl 2007, www.bratislavskykraj.sk
5.	Regionálna Inovačná Stratégia Bratislavského samosprávneho kraja, október 2004, www.bratislavskykraj.sk

Článok III.
Podmienky zhotovenia diela

1.	Zhotoviteľ vyhotoví predmet zmluvy „Územný generel dopravy – Bratislavský samosprávny kraj“ vo vlastnom mene a na vlastnú zodpovednosť; zhotoviteľ vyhotoví predmet zmluvy a odovzdá ho objednávateľovi ako celok s analytickou a návrhovou časťou riešenia najneskoršie v termíne do 9 mesiacov  od podpísania tejto zmluvy . 

2.	Predmet  tejto zmluvy je splnený riadnym dodaním komplexného územného generelu dopravy v rozsahu stanovenom v Článku II. bod 2. Vo forme 2 ks CD/DVD a 2 ks analógových (papierových) riešení generelu dopravy BSK.
3.	Objednávateľ prevezme predmet tejto zmluvy písomne formou preberacieho protokolu a ak  nevykazuje nedostatky zaplatí zaň zhotoviteľovi dohodnutú cenu.
4.	Prevzatie predmetu tejto zmluvy môže byť odmietnuté pre nedostatky, a to až do ich   odstránenia. 

Článok IV.
Cena diela a platobné podmienky

1.	Cena   za    plnenie  predmetu   tejto zmluvy   je stanovená   v súlade   so   zákonom    č. 18/1996 Z. z. o cenách v znení neskorších predpisov a vykonávacej vyhlášky  MF SR č. 87/1996 Z. z., ktorou sa  vykonáva zákon NR SR č. 18/1996 Z. z., o cenách v znení neskorších predpisov.
2.	Objednávateľ uhradí zhotoviteľovi dohodnutú cenu na základe faktúry vystavenej zhotoviteľom po protokolárnom odovzdaní diela v zmysle tejto zmluvy a Súťažných podmienok. 
3.	Lehota splatnosti faktúr je 30 dní odo dňa jej doručenia objednávateľovi.
4.	Faktúra musí obsahovať všetky náležitosti daňového dokladu podľa § 10 zákona        č. 431/2002 Z. z. o účtovníctve v znení neskorších predpisov a § 71 zákona                 č. 222/2004 Z. z. o dani z pridanej hodnoty v znení neskorších predpisov. V prípade, ak vo faktúre budú uvedené nesprávne údaje, alebo nebude obsahovať všetky uvedené náležitosti a podmienky, je to dôvod na odmietnutie faktúry a jej vrátenie na prepracovanie. Nová lehota splatnosti začne plynúť až po doručení novej faktúry Objednávateľovi.

5.	Cena diela je dohodnutá nasledovne: 
Cena v EUR bez DPH :   36 116,67
- % sadzba DPH                   20%
- DPH v EUR :                   7 223,33
-Cena v EUR s DPH :      43 340,-

6.	Na zhotovenie diela uvedeného v tejto zmluve objednávateľ neposkytuje  zálohovú platbu ani preddavky.

Článok V.
Zodpovednosť za vady a nedorobky 

1.	Nároky objednávateľa z riadne reklamovanej vady sa riadia ustanoveniami § 560 a nasl. zákona č. 513/1991 Zb. Obchodný zákonník.
2.	Zhotoviteľ  je povinný odstrániť reklamované vady v termíne najneskôr do 30 dní od doručenia reklamácie..
3.	Zhotoviteľ nezodpovedá za vady diela, ktoré nastali v dôsledku vyššej moci.
4.	Zhotoviteľ je povinný bez zbytočného odkladu odstrániť aj také vady diela, za vznik, ktorých popiera zodpovednosť, ale ich odstránenie neznesie odklad. Náklady takto vzniknuté budú zhotoviteľovi uhradené na základe vzájomnej dohody. 

Článok VI.
Zmluvné sankcie

1.	Objednávateľ je oprávnený účtovať zhotoviteľovi zmluvnú pokutu vo výške  0,05 %   z ceny diela za každý, aj začatý deň omeškania so splnením termínu dokončenia diela .
2.	Zhotoviteľ je oprávnený účtovať objednávateľovi úrok z omeškania vo výške  0,05 % z dlžnej čiastky za každý, aj začatý deň omeškania s úhradou každého, riadne vystaveného a doručeného platobného dokladu, po lehote splatnosti.
3.	V prípade, ak zhotoviteľ v dohodnutej  lehote podľa článku V ods. 2 tejto zmluvy neodstráni vady diela je povinný objednávateľovi uhradiť zmluvnú pokutu vo výške 0,05% z celkovej ceny diela za každý aj začatý deň omeškania.
4.	Zmluvné strany nie sú v omeškaní v prípade zásahu vyššej moci. Túto skutočnosť sú povinné oznámiť druhej strane bez zbytočného odkladu a preukázať jej trvanie.
5.	Zaplatením zmluvných pokút nie sú dotknuté nároky zmluvných strán na náhradu škody.

Článok VII.
Vlastnícke práva k predmetu zmluvy

1.	Zhotoviteľ a objednávateľ sa dohodli, že výsledky predmetu zmluvy podľa čl. II. tejto zmluvy a jeho časti sa dňom zaplatenia faktúry stávajú vlastníctvom objednávateľa.
2.	Zhotoviteľ môže poskytnúť predmet zmluvy fyzickým osobám a právnickým osobám len na základe súhlasu objednávateľa. Zhotoviteľ je oprávnený využívať výsledky predmetu zmluvy pre jeho ďalšiu výskumno-vývojovú činnosť a pre nekomerčnú publikačnú, propagačnú a vzdelávaciu činnosť.
3.	Zverejnením predmetu zmluvy objednávateľom formou verejne dostupnej publikácie alebo zverejnením v elektronických médiách zanikajú všetky obmedzenia zhotoviteľa v nakladaní s prevodom zmluvy obsiahnutého v tejto zmluve a zhotoviteľ je viazaný len všeobecne záväznými predpismi v oblasti duševného vlastníctva. Týmto nie je dotknuté obmedzenie nakladania s dôvernými informáciami, ktoré sa zhotoviteľ dozvedel počas spracovania predmetu zmluvy.
4.	Zmluvné strany berú na vedomie, že táto zmluva je súčasne aj licenčnou zmluvou, ktorou udeľuje zhotoviteľ objednávateľovi súhlas na akékoľvek doposiaľ známe použitie diela vymedzené v  § 18 zákona č. 618/2001 Z.z. o autorskom práve a právach súvisiacich s autorským právom v platnom znení a za tým účelom mu poskytne výhradnú licenciu na použitie diela bez vecného a územného obmedzenia. Cena za poskytnutie tejto výhradnej licencie je zahrnutá v cene za predmet zmluvy podľa článku 4 zmluvy.
5.	Ustanovenie zákona č. 618/2003 Z.z. o autorskom práve a právach súvisiacich s autorským právom v platnom znení, týmto zostávajú nedotknuté.

Článok VIII.
Záverečné ustanovenia

6.	Právne vzťahy osobitne neupravené touto zmluvou sa riadia príslušnými ustanoveniami Obchodného zákonníka a súvisiacimi právnymi predpismi
7.	Zmluvné strany sa dohodli, že všetky právne záväzné úkony budú uskutočňovať písomnou formou.
8.	Zmeny a doplnky tejto zmluvy je možné vykonať výlučne písomnými dodatkami, podpísané oboma zmluvnými stranami. 
9.	Zmluvné strany sa zaväzujú riešiť prípadné spory, vyplývajúce z tejto  zmluvy formou zmieru, prostredníctvom svojich poverených zástupcov. V prípade, že spor sa nevyrieši zmierom, ktorákoľvek zo zmluvných strán je oprávnená predložiť spor na rozhodnutie príslušnému súdu.
10.	Táto zmluva je vyhotovená v piatich rovnopisoch, z ktorých objednávateľ obdrží tri vyhotovenia a zhotoviteľ dve vyhotovenia.
11.	Účastníci na obidvoch zmluvných stranách tejto zmluvy vyhlasujú, že si túto zmluvu celú prečítali a ďalej vyhlasujú, že všetkým ustanoveniam tejto zmluvy rozumejú, že ich zmluvná voľnosť nie je ničím obmedzená, že túto zmluvu uzatvárajú slobodne       a vážne bez nátlaku, na znak čoho ju bez výhrad vlastnoručne podpisujú.
12.	Táto zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej zverejnenia v zmysle § 47a zákona               č. 40/1964 Zb. Občiansky zákonník v znení neskorších predpisov.
13.	Zhotoviteľ berie na vedomie uzatvorenie tejto zmluvy s Bratislavským samosprávnym krajom ako orgánom verejnej správy, ktorý v zmysle základných princípov zákona    č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácii) v znení neskorších predpisov „čo nie je tajné, je verejné“ a „prevažujúci verejný záujem nad obchodnými a ekonomickými záujmami osôb“ na základe dobrovoľnosti nad rámec povinnosti uloženej zákonom o slobode informácii, zverejňuje všetky informácie, ktoré sa získali za verejné financie alebo sa týkajú používania verejných financií, alebo nakladania s majetkom BSK a štátu za účelom zvyšovania transparentnosti samosprávy pre občanov a kontroly verejných financií občanmi a na základe tejto skutočnosti výslovne súhlasí so zverejnením tejto zmluvy, resp. jej prípadných dodatkov, vrátane jej všetkých príloh, a to v plnom rozsahu (obsah, náležitosti, identifikácia zmluvných strán, osobné údaje, obchodné tajomstvo, fakturačné údaje, atď.), na internetovej stránke objednávateľa (BSK) za účelom zvyšovania transparentnosti samosprávy pre občanov a kontroly verejných financií občanmi. Tento súhlas sa udeľuje bez akýchkoľvek výhrad a bez časového obmedzenia.
14.	Zhotoviteľ diela sa zaväzuje, že dielo bude zhotovovať v súčinnosti s dodávateľom ÚPN R-BSK. 

Za zhotoviteľa :

	Za objednávateľa:	
V  Brne dňa ..................	V Bratislave   dňa ...............................	

 ......................................................	......................................................	
          		
        Ing. Petr Augusta
predseda predstavenstva	Ing. Pavol Frešo
                             predseda BSK